ISANDA LAUAS
Tere tulemast saatesse "Isanda Lauas"!
Seekordne külaline on inimene, kes meditsiiniteaduse kohaselt
peaks lamama voodis liikumisvõimetuna
ja tegelikult ka kõnevõimetuna. Aga siin ta on - minu saatekülaline!
Tere tulemast Teppo Lindroos! - Aitäh!
Enne, kui läheme dramaatiliste sündmuste juurde -
see autoõnnetus, mis oleks võinud sul lõplikult elu võtta,
tahaks uurida, millises peres sa sündisid ja milline oli su lapsepõlv?
Meid oli isa, ema ja 6 last. Isa tegi tööreise mööda Soomet.
Ema oli koristaja ja me käisime tal abiks. Ta koristas erinevaid ametiruume.
Et siis väikesest peale õppisite juba tööd tegema?
Nii see oli.
Nagu teame, polnud tollal koristajate palgad suured.
Et kuue lapsega oli raske toime tulla.
Jah, aga samas olid metsas olemas seened ja marjad.
Väikestena õpetati meid ka metsaande korjama.
Kuna su lapsepõlv oli vilets ja kannatasid puuduses,
siis kuidas see sind koolielus ja hiljem ka tööelus mõjutas?
Koolis sain hakkama keskmisest paremini.
Ma õppisin kuulmise läbi. Aga päris töö sain oma isa kaudu.
Hakkasin sõitma autodega, ka rekkaga.
Siis hakkasin üksikettevõtjaks.
Olles Jeesuse oma,
siis mis pilguga sa vaatad oma elu sinu meheeas?
See oli ikka täielik segadus. Täielik patus elamine.
Tänapäeval ei oska sellist elu ettegi kujutada.
Mu elus olid kõikvõimalikud pahed.
Mu abielu ebaõnnestus. Mängu tuli ka alkoholi kuritarvitamine.
Ja kõik muud sellega kaasaskäivad asjad.
Need viisid mu elu valele rajale.
Aga selliseid nagu sina tollal olid, on tänapäeval sama palju ja rohkemgi.
See ongi nii, et inimesed ei mõista, et on olemas ka parem tee.
Nagu minagi ei mõistnud siis.
Nüüd jõuamegi siia,
kus need kristlikud väärtused visatakse koolidest ja ka ühiskonnast välja .
Soomes on mitu sugupõlve, kes ei tea, mida Piibel tegelikult räägib.
Kahjuks nii see on. Et ei saa rääkida lastele vaimulikke asju.
Sest siis öeldakse, et rikud lapsed ära.
Lapsi ja lapselapsigi võiks õpetada paremate väärtustega,
kui meie ümber on.
Nagu ka enne saadet rääkisime, tõid sa esile oma patuelu.
Kas oli ehk nii, et patu mõõt sai täis ja Jumal pidi sekkuma mängu.
Ja seda väga ränkade juhtumite kaudu. Sa sattusid raskesse autoõnnetusse.
Räägi, kuidas see kõik juhtus!
Mul oli mitu ettevõtmist.
Oli üks toiduainete kiosk, kuhu olin ühel hommikul teel.
Mingil põhjusel kaotas vastutulev auto juhitavuse
ja toimus kokkupõrge. Ja ma sain otsekui surma.
Ja ma ei saanud aru, mis kõik mind päästis.
Inimlik meditsiin tahtis mind "maha kanda".
Sa ei saanud käia ega rääkida.
Sulle ennustati, et sa ei hakka kunagi käima ega rääkima.
Tõesti, midagi head arstid ei lubanud
ja pool aastat hiljem kiirabi meedikuga kokku sattudes,
oli ta vägagi üllatunud, kui nägi mind ringi liikumas.
Selle tagajärg oli see, et sul kadus osaliselt mälu aja suhtes,
mis oli olnud aasta enne ja pool aastat peale õnnetust.
See periood on sul endiselt "pime".
Jah.
Mis mõtted sul olid, kui sa koomast üles ärkasid
ja hakkasid tajuma, mis sinuga juhtus? Mida sa mõtlesid?
Ma nüüd ei mäleta, millest mõtlesin.
Aga tahtsin siiski pääseda liikvele ja käima.
Küsisin, kas võin torudest kinni hoides haiglas ringi kõndida?
Sain loa ja nii ma siis tasapisi õppisingi käima.
Kuidas su kõne arenema hakkas?
Kõne on siiamaani kange ja raske.
Peab leidma õigeid sõnu ja nende tähendusi.
See on olnud üsna raske.
Aga siiski sa kõnnid ja räägid.
Samas sa ka suhtled ja kannad hoolt mitme asja eest.
Hiljem räägime veel, millist abistamistööd sa praegu teed.
Jah, nendest ennustustest erineb see täiesti, et ma suhtlen.
Jumal teeb imelisi asju.
Kui ma õigesti aru sain, siis sinu tütar juhtas sind Jeesuse juurde?
Olin tütrega reisil Hispaanias.
Tütrega väljas jalutades rääkisime vaimulikest asjadest.
Ta küsis minult, kas ma tahan uskuda?
Ütlesin, et jah. Et kui see rahu, mis temal on, lähtub Jumalast, siis küll.
Siis lugesime patuse palve.
Andsin oma elu Jeesusele ja palusin Tal tulla oma ellu.
Ja nii ma käingi mööda seda teed.
Teisiti öeldes kogesid rahu, mis on säilinud tänaseni?
Jah. - Sellest on umbes 10 aastat.
Kuidas oled omale Hispaanias koguduse leidnud?
Kui ma elasin Päikeserannikul, siis kolisin Costa Blancale,
kuna seal on natuke rahulikum.
Seal leidus ka autole koht ja naine hakkas seal käima.
Ja kord siis läksime otsima, kus on Viktor Primenko esinemise koht.
Ta on mu naise vana tuttav.
Otsisime koha, kust saada pileteid.
See oli üks vabakogudus, kes korraldas Viktor Primenko kontserdi.
Nii me selle vabakoguduse leidsimegi.
Ja kui tütar ütles, et olemegi kohal ja kas tahan nendega ühendust võtta,
siis ütlesin jah. Ütlesin: tänu Jumalale, minu palvet on kuulda võetud!
Sinu tütar on kindlasti palju sinu eest palvetanud?
Paistab nii jah. Ja nüüd tean, et on palvetatud.
Sinu elu on muutunud ja oled kolinud Kainuu kanti. Kus sa elad seal?
Jumala juhtimisel olen sattunud Sonkajärvele.
Jumal juhtis mind nii, et mu naine kolis sinna,
kuna keskmisel tütrel oli abielulahutus ja ta läks sinna tütart aitama.
Et ta saaks luua oma firma sinna.
Samas ka hoidma lapsi ja tegema muid asju.
Seal olles juhtis Jumal meid sõprussuhetesse selliste inimestega,
kellega lõime Sonkajärve Leimaste Tuki RY nimelise ühingu.
See on koht, kust inimesed saavad iganädalaselt head toitu.
Olles olnud nüüd usklik üle 10 aasta, siis mil moel sa näed asju teisiti,
võrreldes ajaga enne usklikuks saamist?
Võib öelda, et ma olen leidnud parema variandi,
kui inimesed, kes on oma elu teelahkmel.
Aga ma tahaks neid väga aidata.
Kuna on näha, et kristlus liigub Soomes allamäge,
siis kuidas sina seda näed nendes ringkondades, kus sina liigud?
Väga negatiivne suhtumine on.
Minu suhtes väga negatiivset suhtumist pole olnud,
aga see töö, mida ma teen, selle suhtes on inimesed kurjad.
Kui me täna kohtusime, mainisid asju, mida tahad eriliselt öelda,
rääkides Jumala väe tegudest.
Mida sa tahaksid tuua esile oma kogemustest Jumala tegudega?
Kas inimene on andnud oma elu Jeesusele või ei, Jumal ikka hoolitseb.
Enne õnnetust ma polnud usus.
Aga selle õnnetuse kaudu sain teada, kui suur vägi Jumalal on.
Ma ei pidanud tegema midagi muud, kui vaid otsima Teda.
See Jumala vägi on nii imeline,
et asjad, mille suhtes meditsiini professorid ütlevad,
et need pole võimalikud,
teeb Jumal võimalikuks!
Olen elav näide sellest, et arstiteadus võib oma arvestustes teha vigu.
Jumal aga ei tee vigu!
Nad ei saa aru, et Jumalale on kõik võimalik?
Nii see kindlasti on.
Kui sinuga see õnnetus juhtus, läks sul hästi pikalt aega.
15 aastat või kui pikalt see võttis, enne kui oma elu Jeesusele andsid?
Sa olid vist ka kangekaelne?
See kõik osutab Jumala armastusele, kui suur see on.
Kui inimene on kõlblik ja valitud, siis küll Jumal juhib samme nii,
et ka kangekaelse pea hakkab pöörduma.
Seda olen ka kogenud, et nii juhtub.
Kui mõelda su patuelule, siis taipasid,
et sinus endas pole midagi sellist, mis vääriks Jumala headust?
Jumal ise kandis hoolt sinu eest!
Kõik need asjad, mida tegin Jumala tahte vastaselt,
kogu mu patuelu ja oma tahe,
siis imestan, et olen nendest välja tulnud.
Kui sa veel Jumalat ei tundnud, siis kas Piibel oli su jaoks
lihtsalt üks raamat riiuli peal või kuskil mujal?
Jah. Piibel oli sel ajal see asi, millest ma midagi ei teadnud.
Ma polnud kunagi seda lugenud.
Tänapäeval on Piibel ainukene raamat, mida ma loen.
Kuna sa oled Piiblit lugenud,
siis millised kohad on sulle sealt märkimisväärselt avanenud?
Evangeeliumis on kirjas, et kes tuleb Tema juurde,
teda Ta enda juurest minema ei aja. Ole nii katki kui tahes!
Aga mul oli tegemist Tema leidmisega ja Temast aru saamisega.
Kuna su elu nooruses möödus viletsuses,
siis kas sa oled kogenud ka hülgamisi?
Ema oli see, kes neid "hülgamisi" kattis.
Kuna isa oli töö tõttu palju kodust eemal,
siis oma armastust väljendati pigem kui kingituste näol.
Nii et see oli selline teistmoodi armastus, mida ma mäletan.
Sa oleksid vajanud enamat, aga emal polnud aega selleks,
sest teid oli 6 last. Lisaks oli ta veel linnas koristamas.
Teoreetiliselt polnud seal palju võimalusi?
Nii see oli.
Mäletan, et istusime koos ja lugesime kordamööda "Tarzani" raamatut.
Neid hetki oli väga vähe.
Nüüd oled Sonkajärvel teinud abistamistöid.
Teil on seal oma ühing. Te annate inimestele toitu.
Millised inimesed seal käivad?
Millistest sotsiaalsetest klassidest nad pärit on?
Mina neid nii isiklikult ei jälgi. Ma teen seal oma tööd.
Ma toon sinna toidu kohale. Tean, et see seltskond kasvab kiiresti.
Millest see võib tuleneda?
Kindlasti tuleneb see majandusliku olukorra halvenemisest.
Ka töötavad inimesed käivad seal, sest toit on kallis jne.
Tuli meelde, et Piiblis räägitakse Jumala Sõna kuulmise näljast.
Kas nüüd on Soomes see, et meil on majanduslik kitsikus ehk toidunälg,
aga samal ajal tuleb ka Jumala Sõna kuulmise nälg. Mis sa arvad?
Loodan, et see nii oleks. Võivad olla mingid mõjutused.
Inimesed loodavad paljuski oma jõule ja alles siis,
kui omast jõust enam ei piisa, otsitakse abi sellelt, kes veel võib aidata.
Olen ka ise selles osas hea näide.
Omast jõust elamine tahtis tappa vaimulikkuse mu elus.
Mida sa ütleksid religiooni ja usu kohta?
Usk on selline sisemine asi, mida ei saa õppida. See antakse.
Sina ka pole seda õppinud.
Sa olid lihtsalt olukorras, kus su oma jõud oli otsas.
Siis sa leidsid selle ja Tema on valmis, kui sa pöördud Ta poole!
Nii see on läinud, et minu oma tublidus ei juhtinud mind usule,
vaid nimelt minu nõrkus. Ma sain aru, et ma olen nõrk.
Nüüd on hea peeglisse vaadata. Umbes 10 aastat oled olnud usus.
See vana elu on sul veel värskelt meeles?
Jah. Mis siin võrrelda. Täiesti teistsugune elu.
Nüüd võiksid öelda midagi televaatajatele,
mida tahaksid öelda kas julgustuseks või mida Püha Vaim sulle annab.
Kõik vanemad peaksid andma oma lastele vaimulikku kasvatust.
Tooma lapsed Jumalale ja Jeesusele lähemale.
Anda kõigist keeldudest hoolimata see õppealgus perest.
See on tähtis, et vanemad teeksid seda vaimulikku tööd juba kodus.
Omast kogemusest tean, et on, mis on,
aga Jumal kannab hoolt, kui annad võimaluse omal teekonnal.
On tähtis hoida oma süda avatuna, et sinna mahuks ka Jumala armastus!
Sa kasutasid sõna "armastus".
See on see jumalik armastus, mida me kõik vajame.
Arstide ennustus sulle oli, et sinust ei saa enam asja.
Et sa ei saa enam kellelegi midagi rääkida,
kuna sa oled kõne- ja liikumisvõimetu.
Aga selles saates oled vaatajatele rääkinud sellest,
et Jumal on suur ja on teinud imesid sinu elus.
Olengi kõndiv ime!
Aitäh, et tulid siia Sonkajärvelt jagades, mida Jumal on su elus teinud.
Olgu see paljudele julgustuseks, et pole olemas lootusetuid olukordi,
kui me pöördume Jumala poole.
Olgu su sammud kerged ka edaspidi ja Jumal juhtigu neid tulevastel aegadel!
Tänan ja õnnistusi kõigile! Ka televaatajatele!
Tõlge: Raul Jürimaa